	[image: arhiv2]
	HRVATSKI DRŽAVNI ARHIV
Marulićev trg 21, 10000 Zagreb, Hrvatska
tel: 385 (1) 48 01 999, fax: 385 (1) 48 29 000
www: http://www.arhiv.hr, e-mail: hda@arhiv.hr




KLASA: 400-02/22-01/02
[bookmark: _GoBack]URBROJ: 565-02/2-24-30
ZAGREB, 17. srpnja 2024. godine
Šifra korisnika: 764
Naziv korisnika: Hrvatski državni arhiv



PREDMET: Obrazloženje općeg dijela polugodišnjeg izvještaja o izvršenju financijskog plana Hrvatskog državnog arhiva za od 1. siječnja do 30. lipnja 2024. godine


Sukladno Zakonu o proračunu (NN broj 144/21), Pravilniku o polugodišnjem i godišnjem izvještaju o izvršenju proračuna i financijskog plana (NN broj 85/23) proračunski korisnici dužni su izraditi polugodišnji izvještaj o izvršenju financijskog plana za 2024. godinu. Navedenim je Pravilnikom propisano da se polugodišnji izvještaj o izvršenju financijskog plana izrađuje tako da sadrži opći i posebni dio polugodišnjeg izvještaja o izvršenju financijskog plana, obrazloženje i posebne izvještaje.

	Obrazloženje općeg dijela polugodišnjeg izvještaja o izvršenju financijskog plana proračunskog korisnika sukladno članku 43. Pravilnika sadrži: obrazloženje ostvarenja prihoda i rashoda, primitaka i izdataka u izvještajnom razdoblju te obrazloženje ostvarenog prijenosa sredstava iz prethodne  godine i prijenosa sredstava u sljedeću godinu/razdoblje. Obrazloženje ostvarenja prihoda i rashoda, primitaka i izdataka dopunjuje podatke iz Računa prihoda i rashoda i Računa financiranja.
 
Hrvatski državni arhiv je javna ustanova od nacionalnog značaja koja obavlja arhivsku djelatnost kao javnu službu u skladu s odredbama Zakona o arhivskom gradivu i arhivima (Narodne novine 61/18, 98/19, 114/22 i 34/24) i Statutom HDA. Nadležan je za dokumentarno i arhivsko gradivo nastalo radom stvaratelja gradiva koji su djelovali ili djeluju na čitavom ili većem dijelu područja Republike Hrvatske odnosno koji imaju značenje za Republiku Hrvatsku u cjelini. U arhivu se čuva više od 30.000 dužnih metara gradiva, nastalog od 10. stoljeća do danas, raspoređenog u oko 2150 arhivskih fondova i zbirki nastalih djelovanjem središnjih tijela državne uprave i pravosuđa, prosvjetnih, kulturnih, zdravstvenih i vojnih ustanova, kao i djelatnošću istaknutih pojedinaca i obitelji te hrvatskoga iseljeništva. U sastavu Hrvatskog državnog arhiva djeluje nacionalni filmski arhiv, u kojem je pohranjena vrijedna nacionalna filmska baština s oko 6.000 naslova audiovizualnih djela i popratno filmsko gradivo.

Kao središnji i matični arhiv javne arhivske službe u Republici Hrvatskoj, Hrvatsko državni arhiv:
· vodi i koordinira Sustav arhiva Republike Hrvatske
· donosi smjernice, preporuke i upute u vezi sa stručnim radom u arhivima te čuvanjem, zaštitom i upravljanjem javnim dokumentarnim i arhivskim gradivom izvan arhiva
· pruža stručnu pomoć i skrbi za unaprjeđenje stručnog rada u arhivima
· daje mišljenje o programima rada državnih arhiva
· priprema i usklađuje provedbu zajedničkih programa razvoja djelatnosti te drugih oblika suradnje u javnoj arhivskoj službi
· skrbi za osposobljavanje i stručno usavršavanje na području upravljanja dokumentarnim i arhivskim gradivom
· prikuplja podatke i dokumentaciju o arhivskome gradivu u inozemstvu koje je od važnosti za Republiku Hrvatsku
· donosi ogledne popise s rokovima čuvanja dokumentarnoga gradiva za pojedina područja djelatnosti ili pojedine vrste poslova, nakon provedenog savjetovanja s javnošću.
· uspostavlja i upravlja informacijskim sustavom za trajno osiguranje pristupa i mogućnosti korištenja gradiva preuzetog u digitalnom obliku
· obavlja druge poslove utvrđene ovim Zakonom i drugim propisima.


Obrazloženje općeg dijela polugodišnjeg izvještaja o izvršenju financijskog plana 


PRIHODI POSLOVANJA

Izvor 11 Opći prihodi i primici (A78300018 - Administracija i upravljanje) i Opći prihodi i primici (A56502818 - Programska djelatnost)
Prihodi  za redovnu i programsku djelatnost  u iznosu od 2.508.927,32 € ostvareni su u skladu s odobrenim sredstvima od strane Ministarstva kulture i medija i čine 122,70% izvršenja u odnosu na 2023. godinu. U ostvarene prihode u 2023. godini uključen je i donos sredstava iz 2022. godine u iznosu od 20.129,90 € . Do povećanja prihoda u 2024. godini iz državnog proračuna došlo je djelomično i zbog povećanja plaća zaposlenika HDA sukladno novom Zakonu o plaćama kao i Uredbi o nazivima radnih mjesta, uvjetima za raspored i koeficijentima za obračun plaće u javnim službama
Financijskim planom HDA za 2024. godinu planirani su prihodi za programsku djelatnost i za redovnu djelatnost u iznosu od 5.118.795,00 €. Do sada je realizirano ukupno 49,01 % prihoda od ukupno planiranoga. Većina aktivnosti u sklopu programske djelatnosti odvija se tijekom čitave godine s time da se veći dio prihoda i primitaka planira u drugom dijelu godine, po završetku pojedinih planiranih aktivnosti. Prihodi i primici ostvareni u prvom polugodištu namijenjeni su pokrivanju troškova programskih aktivnosti koje HDA kao matična arhivska ustanova obavlja u skladu sa Zakonom o arhivskom gradivu i arhivima i pripadajućim provedbenim propisima: konzervatorsko-restauratorski radovi na arhivskom i knjižnom gradivu; sigurnosno i zaštitno snimanje arhivskog i knjižnog gradiva; zaštitno opremanje arhivskog i knjižnog gradiva; poboljšanje uvjeta u spremištima za pohranu arhivskog, knjižnog i AV gradiva; poboljšanje ICT infrastrukture u svrhu podrške radnim procesima; prikupljanje (otkup) vrijednih cjelina arhivskog i knjižnog gradiva; proširenje kapaciteta za zaštitu i obradu filmskoga gradiva; izdavanje znanstvenih i stručnih publikacija; prezentaciju djelatnosti arhiva kroz znanstveno-istraživačke i izložbeno-promotivne aktivnosti te prezentaciju digitalno restaurirane AV baštine; matične poslove javne arhivske službe, unaprjeđenje arhivske djelatnosti, stručno usavršavanje djelatnika u arhivima i kod posjednika arhivskoga gradiva; poboljšanje mrežne dostupnosti arhivskog gradiva, podataka o arhivskome i knjižnom gradivu i uslugama arhiva. 
Izvor 31 Vlastiti prihodi. U 2023. godini vlastiti prihodi ostvareni su u iznosu od 171.925,50 €, što sa prenesenim viškom vlastitih sredstava iz 2022. godine u iznosu od 350.484,38 € čini ukupno raspoloživa sredstva u iznosu od 522.409,88 €. Na dan 30.06.2024. godine Hrvatski državni arhiv ostvario je 136.800,87 eura  što iznosi 44,13 % ukupno planiranih prihoda.  Ukoliko uspoređujemo isključivo ostvarene prihode u 2023. godini sa istim periodom u 2024. godini, dolazimo do realizacije od 79,57% u odnosu na prošlu godinu. Arhiv prihode ostvaruje od članarina, znanstvenih, istraživačkih i stručnih projekata, znanstvenih i stručnih skupova, edukacija, donacija i pomoći, izdavačke djelatnosti, od imovine te pružanjem usluga na tržištu u obavljanju svoje osnovne i druge registrirane djelatnosti. 
Izvor 43 Ostali prihodi za posebne namjene. Namjenski prihodi ostvaruju se od naknada za polaganje stručnih ispita u arhivskoj struci te stručnih ispita za upravljanje dokumentarnim i arhivskim gradivom izvan arhiva, a sve sukladno Odluci Ministarstva kulture i medija od 27. listopada 2020.  godine. Na istom izvoru planirani su i prihodi od uplate osiguravajuće kuće po štetnom događaju. U prvih šest mjeseci 2023. godine ostvareni su prihodi  u iznosu od 18.892,28 €, što sa prenesenim viškom iz 2022. godine čini ukupno raspoloživa sredstva u iznosu od 48.481,21 €. U 2024. godini ostvareni su prihodi u iznosu od 13.836,85 što iznosi 40,70% od ukupno planiranoga u 2024. godini odnosno 73,24% isključivo naplaćenih prihoda u odnosu na isto razdoblje prošle godine. Povjerenstvo za stručne ispite u arhivskoj struci u navedenom razdoblju održalo je jedan (1) redovan ispitni rok te je od prijavljenih 10 kandidata stručne ispite položilo 8 kandidata. Drugi redovan ispitni rok je u prosincu 2024. godine. Povjerenstvo za upravljanje dokumentarnim i arhivskim gradivom izvan arhiva održalo je četiri (4) ispitna rokova u kojima je stručni ispit položilo 113 kandidata. Do kraja 2024. godine održat će se još četiri (4) ispitna roka
Izvor 51 Pomoći EU  Na izvoru 51 zaprimljena su sredstva za naknadu troškova sudjelovanja na sastanku European Archives Group. Radi se o tijelu koje je savjetodavno tijelo Europske komisije za arhive pa je jedan predstavnik zemlje članice imao pravo na povrat troškova koje EK priznaje kao prihvatljive.
Izvor 52 Ostale pomoći i darovnice (Administracija i upravljanje). Planirani prihodi odnose se na zapošljavanje pripravnika putem mjere Hrvatskoga zavoda za zapošljavanje. U prvih šest mjeseci 2024. godine nije realizirano zapošljavanje pripravnika.
U razdoblju od 01.01.2024. – 30.06.2024. godine nisu ostvareni prihodi koji se odnose na programska sredstva Ministarstva znanosti i obrazovanja i sredstva Hrvatskog audiovizualnog centra. Njihova realizacija se očekuje u drugoj polovini godine.
Izvor 57 Ostali programi EU (Fond solidarnosti EU). Ministarstvo kulture i medija i Hrvatski državni arhiv sklopili su Ugovor o dodjeli bespovratnih financijskih sredstava za operacije koje se financiraju iz Fonda solidarnosti EU.  Ukupni prihodi u 2023. godini  u iznosu od 7.455.715,25 €, odnose se na projekte „Izrada projektne dokumentacije i provedba mjera zaštite kompleksa vanjskih depoa smještenih u Kerestincu, Kerestinečka cesta 59, Kerestinec“  u iznosu od 7.448.334,83 € dok se preostali iznos od 7.380,42 € odnosi na projekt „Izrada projektne dokumentacije i provedba mjera zaštite zgrade HDA trg Marka Marulića 21, Zagreb“. U 2024. godini nije bilo prihoda za navedenu namjenu jer je provedba projekta završena u 2023. godini.
Izvor 61 Donacije. U prvih šest mjeseci 2024. godine ostvarene su donacije u novcu u iznosu od 5,61 €.


RASHODI POSLOVANJA

U prvih šest mjeseci 2024. godine ostvareni su rashodi u iznosu od 2.694.587,83 €. U 2024. godini došlo je do znatnog smanjenja rashoda u odnosu na isto razdoblje 2023. godine  iz razloga jer je završen projekt „Izrada projektne dokumentacije i provedba mjera zaštite kompleksa vanjskih depoa smještenih u Kerestincu, Kerestinečka cesta 59, Kerestinec“, za što su bila osigurana bespovratna sredstva iz Fonda solidarnosti EU.
Prema izvorima financiranja ostvarene rashode i izdatke čine:
· 11 Opći prihodi i primici: 2.578.722,93 €
· 31 Vlastiti prihodi: 95.389,66 €
· 43 Ostali prihodi za posebne namjene: 8.294,72 €
· 51 Pomoći EU 358,20 €
· 52 Ostale pomoći i darovnice: 11.822,32 €
Izvor 11 Administracija i upravljanje. Rashodi i izdaci za redovitu djelatnost HDA iz sredstava odobrenih od strane Ministarstva kulture i medija u ovom su razdoblju iznosila 2.503.139,18 €. Do povećanja rashoda došlo je zbog povećanja plaća zaposlenika sukladno novom Zakonu o plaćama kao i Uredbi o nazivima radnih mjesta, uvjetima za raspored i koeficijentima za obračun plaće u javnim službama.
Materijalni rashodi u 2024. godini iznosili su 320.889,01 € dok su u 2023. godini iznosili 330.563,99 € što je smanjenje od cca 3% za isto razdoblje. U strukturi materijalnih rashoda najveći udio imali su rashodi za energiju, komunalne usluge, naknade za prijevoz, usluge tekućeg i investicijskog održavanja, zaštitarske usluge.
Izvor 11 Programska djelatnost. Aktivnosti u okviru programske djelatnosti arhiva, koje odobrava Ministarstvo kulture i medija, obuhvaćaju: 
1. Konzervatorsko-restauratorske radove na arhivskom i knjižnom gradivu 
2. Sigurnosno i zaštitno snimanje arhivskog i knjižnog gradiva 
3. Zaštitno opremanje arhivskog i knjižnog gradiva 
4. Opremanje arhivskih spremišta opremom za manipulaciju gradivom i održavanje mikroklimatskih uvjeta
5. Opremanje i obnova građe Metropolitanske knjižnice Zagrebačke nadbiskupije
6. Unapređenje podrške radnim procesima
7. Prikupljanje (otkup) arhivskog gradiva
8. Proširenje kapaciteta za zaštitu i obradu filmskog gradiva
9. Prijevod i opremanje digitalno restaurirane AV baštine
10. Opremanje arhivskih spremišta opremom za održavanje mikroklimatskih uvjeta audiovizualnog gradiva
11. Istraživanje, identifikacija i evidentiranje audiovizualnog gradiva povezanog sa RH koje se nalazi u zbirkama kinotečnih ustanova iz drugih zemalja, te zbirkama drugih baštinskih ustanova u Hrvatskoj
12. Izdavačka djelatnost
13. Znanstveno – istraživačka djelatnost
14. Karakterizacija povijesnih papira i zapisa na arhivskom i knjižnom gradivu
15. Izrada portala vodenih znakova konzerviranih i restauriranih predmeta baštine u HDA
16. Izložbene i promotivne aktivnosti
17. Nacionalna savjetodavna služba i stručno usavršavanje djelatnika državnih arhiva i djelatnika u drugim ustanovama koje čuvaju arhivsko gradivo
18. Katalogizacija knjižničnog fonda i migracija podataka Kataloga Knjižnice HDA
19. Digitalizacija arhivskog gradiva HDA i objava na portalu e-Kultura
20. Klimatizacija zgrade HDA na Marulićevom trgu 21 u Zagrebu

Rashodi za navedene aktivnosti u prvih šest mjeseci u 2023. godini iznosili su 83.759,93 €, dok su realizirani troškovi u 2024. godini uznosili 75.583,75 €. Na dan 30.06.2024. godine ukupno realizirani troškovi u odnosu na ukupno planirano u 2024. godini iznosili su 9,58%.
Materijalni rashodi u iznosu od 56.023,54 € obuhvaćaju troškove službenih putovanja i stručnog usavršavanja zaposlenika, troškove usluga u sklopu izdavačke, znanstveno-istraživačke,  kulturno-prosvjetne djelatnosti, poslova katalogizacije knjižničnog fonda i digitalizacije arhivskoga gradiva (usluge prijevoda, recenzija, lekture, grafičke pripreme i tiska, urednički poslovi, katalogizacija knjižničnog fonda), računalne usluge održavanja sadržaja i funkcionalnosti web stranica, troškove reprezentacije, naknade za korištenje integriranog knjižničnog sustava Aleph, te za nabavu materijala potrebnih za zaštitno opremanje arhivskog i knjižnog gradiva. Rashodi za nabavu nefinancijske imovine u iznosu od 19.560,21 € odnose se na proširenje kapaciteta za pohranu digitaliziranog gradiva, nabavu računalne opreme, opreme za održavanje prostorija, te nabavu knjiga i otkup arhivskog gradiva. 
Izvor 31 Vlastiti prihodi. Vlastita sredstva tj. sredstva ostvarena registriranom djelatnošću Hrvatskog državnog arhiva koriste se za unaprjeđenje i razvoj arhivske djelatnosti, tj. stručno usavršavanje zaposlenika HDA,  sudjelovanje u kulturno znanstvenim i stručnim programima i projektima, nabavu i održavanje IT, laboratorijske i druge stručne opreme, sitnog inventara, za tekuće i investicijsko održavanje, investicijske radove, isplatu dodatka na plaću i dodatka za uspješnost u radu te podmirenje troškova rada na izvršenju ugovornih obveza Arhiva. 	
Isto tako, HDA iz vlastitih prihoda financira i nabavu jednogodišnjih i višegodišnjih licenci, dugotrajne imovine kao što su uredska oprema i namještaj, oprema za održavanje i zaštitu, nabavu vozila kao i dodatna ulaganja na građevinskim objektima, postrojenjima i opremi.
Rashodi i izdaci iz ovog izvora u prvih šest mjeseci 2024. godine iznosili su 95.389,66 €, od čega je 71.198,45 € utrošeno za rashode poslovanja (materijalni rashodi i rashodi za zaposlene), a 24.191,21 € za nabavu nefinancijske imovine (najvećim dijelom rashodi za nabavu računalne opreme, uredske opreme, uređaja, strojeva i opreme za ostale namjene i na dodatna ulaganja na građevinskim objektima). Realizacija troškova u 2024. godini u odnosu na 2023. godinu iznosi 90,84%, odnosno 23,75% u odnosu na planirano u 2024. godini.
Izvor 43 Ostali prihodi za posebne namjene  Troškovi nastali radom povjerenstva za ispite za stjecanje temeljnih stručnih arhivskih zvanja i ispita provjere stručne osposobljenosti radnika na poslovima upravljanja dokumentarnim i arhivskim gradivom izvan arhiva podmiruju se iz ostvarenih namjenskih prihoda za tu namjenu a sve sukladno odluci Ministarstva kulture i medija od 27. listopada 2020. (KLASA: 612-06/20-01/0035 URBROJ: 532-06-01-01/4-20-2). Ovi su troškovi u prvom polugodištu 2024. godine iznosili 8.294,72 € i odnosili su se isključivo na rashode poslovanja. Sredstva su sukladno Financijskom planu HDA za 2024. utrošena, odnosno utrošit će se za nabavu materijala i opreme potrebnih za rad navedenih povjerenstava, te naknade članovima povjerenstava, mentorima, ispitivačima i ocjenjivačima stručnih i praktičnih radova. 
Izvor 51 Pomoći EU  Na izvoru 51 realizirani su djelomični troškovi službenog putovanja za jednog predstavnika zemlje članice koji je sudjelovao na sastanku European Archives Group. 
Izvor 52 Administracija i upravljanje. Rashodi za zapošljavanje pripravnika putem mjere Hrvatskoga zavoda za zapošljavanje realizirani su u iznosu od 870,93 € a odnose se na troškove plaće za prosinac 2023. Sukladno uputi Ministarstva kulture i medija o ograničenoj kvoti (1 pripravnik po ustanovi) za zapošljavanje pripravnika na određeno vrijeme od 12 mjeseci putem mjere Hrvatskoga zavoda za zapošljavanje za 2024., planirano je zapošljavanje 1 pripravnika  (arhivist, VSS, koeficijent: 2,00 – 85% plaće). 
Zapošljavanje pripravnika provest će se tijekom 2024., nakon što od Ministarstva kulture i medije zaprimimo Odluku o planu prijema pripravnika u sektoru kulture za 2024. godinu. 
U prvoj polovini godine na izvorima 52 ostvareni su rashodi u iznosu od 10.951,39 €. Najveći dio čine sredstva Grada Zagreba (4.900,00 €) a radi se o realizaciji programa restauracije filma „Tko pjeva, zlo ne misli“, kao i na sredstva Ministarstva znanosti za pripremu i objavljivanje znanstvenih publikacija. Manji dio sredstava odnosi se na realizirane troškove Hrvatskog audiovizualnog centra i na troškove cjelovite i energetske obnove zgrade Hrvatskog državnog arhiva na Marulićevom trgu 21 a na teret sredstava iz Fonda solidarnosti Europske unije.

Izvor 57 Fond solidarnosti EU. U 2024. godini nema realiziranih troškova u okviru projekta „Izrada projektne dokumentacije i provedba mjera zaštite kompleksa vanjskih depoa smještenih u Kerestincu, Kerestinečka cesta 59, Kerestinec“ a koji se financiraju iz Fonda solidarnosti EU obzirom da je projekt završen u 2023. godini.
Izvor 61 Donacije. U prvih šest mjeseci 2024. godine nema realiziranih troškovi na teret donacija.


PRIJENOS SREDSTAVA IZ PRETHODNOG RAZDOBLJA U SLJEDEĆE RAZDOBLJE
Prijenos sredstava na dan 31.12.2023. godine iznosio je 377.356,23 €, dok se planira prijenos sredstava u sljedeće razdoblje u iznosu od 342.697,25 €. Prenesena sredstva velikim dijelom čine vlastiti prihodi iz prethodnog razdoblja, koji se koriste za financiranje troškova poslovanja u sljedećem razdoblju. Preostali dio čini višak sredstava iz pojedinih izvora financiranja radi plaćanja predstojećih troškova izvršenja ugovorenih programa.


Ravnatelj
Dr. sc. Dinko Čutura

